**NOTĂ DE FUNDAMENTARE**

Secţiunea 1. Titlul proiectului de act normativ

|  |
| --- |
| HOTĂRÂRE  pentru aprobarea indicatorilor tehnico-economici ai obiectivului de investiții  “Construire baza de tratament cu bazine terapeutice și spații conexe medicale pentru maximizarea potențialului sanogenetic al apei nămolului sapropelic de Techirghiol – BALNEOTECHIRGHIOL – extindere Sanatoriu Balnear și de Recuperare Techirghiol” |

Secţiunea a 2-a. Motivul emiterii actului normativ

|  |  |
| --- | --- |
| 2.1. Sursa  proiectului de act normativ | - Legea 500/2002 privind finanțele publice, cu modificările și completările ulterioare - în conformitate cu prevederile art. 42 alin. (1), lit. a) aprobarea documentaţiei tehnico-economice a unui obiectiv de investiţii se face de către Guvern, pentru valori mai mari de 100 de milioane lei;  - Obiectivele generale și specifice ale Programului de guvernare, aprobat prin Hotărârea Parlamentului nr. 22/15.06.2023 pentru acordarea încrederii Guvernului, publicată în Monitorul Oficial, Partea I nr. 535/15.06.2023; |
| 2.2. Descrierea situaţiei actuale | Sanatoriul Balnear și de Recuperare Techirghiol este o unitate medicală aflată în subordinea Ministerului Sănătății, conform Anexei 2 la Hotărârea de Guvern nr.144/2010 privind organizarea și funcționarea Ministerului Sănătății, cu modificările și completările ulterioare, finanțată integral din venituri proprii din contractele încheiate prin sistemul de asigurări sociale de sănătate, organizata conform art. 171 din Legea 95/2006 privind reforma in domeniul sanatatii ca unitate sanitara cu profil de recuperare medicala ce asigura asistenta medicala utilizand factori curativi naturali asociati cu celelalte procedee, tehnici si mijloace terapeutice. Sanatoriul Balnear și de Recuperare Techirghiol utilizează factori naturali de cură, unitate medicală ce îmbină cu succes TRADIȚIA (înființarea instituțională în urmă cu 50 de ani la secția de adulți si cu 70 de ani la sectia de copii, inregistrandu-se, totodata, 125 ani de balneologie la Techirghiol) si INOVAȚIA (baza clinica complexa bazata pe cercetare, dotata cu ultimele tehnologii in domeniu, inclusiv robotica medicala de recuperare). Sanatoriul este implicat in activitatea de cercetare stiintifica in ceea ce priveste calitatile terapeutice ale namolului sapropelic, ale apei lacului Techirghiol.  Sanatoriul asigura servicii medicale populatiei din toata tara cat si pacientilor straini a caror pondere a ajuns in ultimii ani intre 8% - 10%. La nivel national predomina pacientii cu venituri mici si medii, iar varsta medie a acestora este de aproximativ 60 ani. Acestia apartin tuturor categoriilor profesionale, internarea facandu-se pe baza biletului de trimitere de la medicul de familie, medicul specialist sau la cerere in cazul pacientilor neasigurati.  Activitatea sanatoriului se desfașoara conform organigramei, structura fiind aprobata prin Ordinul Ministrului Sanatatii nr. 489/04.05.2010 și functioneaza cu 4 secții medicale, dupa cum urmeaza:   * Sectia sanatoriala recuperare, medicina fizica si balneologie, care are in structura 410 paturi; * Sectia spital recuperare, medicina fizica si balneologie I, care are in structura 175 de paturi; * Sectia spital de recuperare, medicina fizica si balneologie II, care are in structura 170 de paturi; * Sectia spital recuperare medicala neuro-psiho-motorie-copii, care are in structura 180 de paturi, din care 80 de paturi sunt închise temporar.   In prezent, Baza de tratament a snatoriului este insuficientă pentru a asigura toate serviciile medicale solicitate de către pacienți. Desi sanatoriul are in prezent 935 de paturi (din care 80 de paturi închise temporar), adresabilitatea pacientilor este mult mai mare decat poate asigura institutia, un procent important dintre acestia fiind orientat către alte unități medicale similare.  Avand in vedere potențialul turistic, de agrement si balneoclimateric al Lacului Techirghiol, exista posibilitatea aparitiei pe piata a noi unitati prestatoare de servicii de recuperare similare celor oferite de catre sanatoriu, având în plus si o componentă wellness spa.  Numărul de bilete de tratament de la Techirghiol a fost relativ constant, el reprezentând o pătrime din totalul sosirilor în stațiune. Solicitările primite însă sunt peste capacitatea de oferire a serviciilor medicale, ceea ce demonstrază calitatea excepțională a serviciilor prestate pentru recuperarea neuro-motorie precum și al dotării cu echipamente moderne specializate pentru tratamentul recuperator al diverselor afecțiuni.  Sanatoriul Balnear si de Recuperare Techirghiol reprezinta un complex de corpuri de cladiri amplasate in intravilanul localității Techirghiol. Complexul balnear pentru adulți este situat pe Bd. Dr. Victor Climescu nr. 34-40, beneficiind de o poziționare favorabilă funcțiunilor sale balneare curative și de recuperare, respectiv în imediata proximitate a malului lacului Techirghiol, pe latura de sud a străzii Dr. Victor Climescu, în vecinatatea parcului orasului.  Zona in care este situat obiectivul este reglementata prin PUG Techirghiol- cu HCL Techirghiol nr.56/1998. Zona este UTR 02- Balneara-Dotari de interes urban, dotari balneare si turistice, locuinte, spatii verzi. Terenul este în domeniul public al statului roman și în administrarea Ministerului Sănătății prin Sanatoriul Balnear și de Recuperare Techirghiol, fiind cuprins în Anexa 15 a Hotărârii de Guvern nr. 1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare. |
| 2.3. Schimbări preconizate | Scopul realizării acestui obiectiv îl reprezintă edificarea unui ansamblu medical modern, în vederea valorificarii potentialului balnear, al diversificării, măririi și îmbunătățirii condițiilor de tratament, cu implementarea unor tehnici de ultimă oră în asigurarea procedurilor de tratament pentru recuperarea medicală a pacienților cu diferite afecțiuni.  Noul ansamblu va cuprinde un bazin de tratament cu apă sărată și cu platformă liftantă pentru persoane cu dizabilități (în care se găsesc biciclete subacvatice, steppere, benzi de mers subacvatic realizate integral din polimeri ce nu corodează), un bazin cu apă dulce (echipat cu coridor de mers, jeturi ascendente, jeturi pentru zona lombară poziția așezat, paturi imersate de hidromasaj, masaj cervical-gat de lebada, jet laminat), cabinete de tratamente cu nămol în căzi, cabinete pentru împachetări cu nămol, cabinete pentru hidroterapie, cabinete pentru tratamente uscate, saună uscată și umedă, 6 cabinete medicale și un cabinet medical de urgență. Totodată vor fi realizate spații conexe – în vederea asigurării circuitelor medicale, cu respectarea tuturor prevederilor legale în vigoare. Prepararea nămolului pentru împachetări şi a amestecului apă sărată/nămol pentru băi este realizat cu o instalaţie automată de preparare, pompare şi control al parametrilor factorului curativ. Prepararea automată a nămolului se face respectând condiţiile de igienă, parametrii medicali impuşi, fără miros intens în incinta Bazei, cu productivitate maximă în condiţii de constanţă a parametrilor.  Instalaţia automatizată este perfect ecologică şi permite evacuarea separată, după fiecare tratament (pacient), atât a apelor uzate amestec apă sărată/nămol către echipamentele de decantare şi recuperare a nămolului şi apei sărate şi returnare în mediul natural pentru refacere cât şi a apei în amestec cu detergent rezultată din dezinfecţie şi curăţare şi care este evacuată, pe altă cale, în colectorul apelor uzate ale bazei către reţeaua publică de canalizare.  Toate echipamentele de hidroterapie posedă sistem individual de curăţare şi dezinfecţie după executarea fiecărui tratament.  Fiecare din echipamentele de băi de nămol şi hidroterapie cât şi punctele de împachetări sunt dotate cu un sistem de alarmare individuală cu semnalizare optică şi acustică pe fiecare cameră şi centralizat la recepţia Bazei.  Sectorul de nămol este dotat cu un sistem de dezinfecţie de suprafaţă care permite dezinfectarea căzilor şi suprafeţelor după fiecare procedură.  Trebuie menționat că pentru edificarea noului corp medical se vor utiliza materiale de calitate superioară, rezistente la mediul extrem de coroziv. Placările cu gresie porțelanată, atat pe orizontala cat si pe verticala, la interior si exterior, inclusiv cele de pe fatada ventilata, se vor face cu plăci fotocatalitice, cu autocuratare. Acestea au proprietati antibacteriene si antifungice, iar igienizarea este mult mai facila cu beneficii evidente avand in vedere functiunea propusa.  Zona bazinelor cu apa sarata provenind din Lacul Techirghiol si a celui cu apa dulce, va fi acoperita cu o piramida, avand baza de cca. 35 m si inaltimea de cca 21.00 m. Scopul urmarit este acela de a beneficia pe timpul tratamentului balnear de efectul de piramida.  Realizarea proiectului va contribui la asigurarea accesului la asistență medicală, diagnostic, tratament de calitate și creșterea stării de bine a pacienților și la o creștere a numărului de pacienți cu 50%.  Se apreciază că la finalizarea obiectivului de investiții numărul de locuri de muncă nou create – va fi de cel putin 109 (personal medical de specialitate, personal tehnic, administrativ, de întreținere).  Ca urmare a realizării tuturor lucrărilor de construire și dotare, indicatorii tehnico-economici sunt următorii:  **Valoarea totală a investiţiei** (inclusiv TVA): 296.898 mii lei  (în prețuri valabile la 10.09.2024: 1 Euro = 4,9742 lei),  din care construcţii-montaj (inclusiv TVA): 150.104 mii lei  **Eșalonarea investiției:**  - Anul I INV/CM 110.000/ 50.000 mii lei  - Anul II INV/CM 110.000/ 50.000 mii lei  - Anul III INV/CM 76.898/ 50.104 mii lei  **Capacităţi**:  Suprafaţa construită: 3.058,88 mpAc  Suprafața desfășurată: 10.435,70 mpAd  Durata de execuție a investiției 36 luni  Documentația tehnico-economică a fost supusă avizării în Ministerul Sănătății, fiind emis avizul nr. AR18558 din 06.12.2024 și în Consiliul Interministerial de Avizare Lucrări Publice de Interes Național și Locuințe, fiind emis avizul nr. 86 din 10.12.2024.  Sumele din anexa la prezentul proiect sunt calculate prin rotunjire la un leu, prin neglijarea fracţiunilor de până la 50 de bani inclusiv şi majorarea la leu a fracţiunilor ce depăşesc 50 de bani, cu unele excepții în vederea asigurării relației matematice dintre sume. |
| 2.4.Alte informaţii | Nu au fost identificate. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Secţiunea a 3-a  Impactul socioeconomic | | | | | | | | |
| 3.1. Descrierea generală a beneficiilor și costurilor estimate ca urmare a intrării în vigoare a actului normativ | | Proiectul de act normativ nu se referă la acest subiect | | | | | | |
| 3.2. Impactul social | | Sanatoriul Balnear și de Recuperare Techirghiol este o unitate sanitara cu profil de recuperare medicală (cu 935 paturi) ce asigura asistenta medicala utilizand factori curativi naturali asociati cu celelalte procedee, tehnici si mijloace terapeutice. Sanatoriul Balnear și de Recuperare Techirghiol are trei secții de recuperare, medicina fizica si balneologie pentru adulți și o secție spital recuperare medicala neuro-psiho-motorie-copii. Prin edificarea unui ansamblu medical modern se va obține o mărire, diversificare și îmbunătățirie a condițiilor de tratament, cu implementarea unor tehnici de ultimă oră în asigurarea procedurilor pentru recuperarea medicală a pacienților cu diferite afecțiuni. Totodată se va majora considerabil numărul pacienților care vor beneficia de tratamente de recuperare moderne. | | | | | | |
| 3.3. Impactul asupra drepturilor și libertăților fundamentale ale omului | | Proiectul de act normativ nu se referă la acest subiect. | | | | | | |
| 3.4. Impactul macroeconomic | | Proiectul de act normativ nu se referă la acest subiect. | | | | | | |
| 3.4.1. Impactul asupra economiei și asupra principalilor indicatori macroeconomici | | Proiectul de act normativ nu se referă la acest subiect. | | | | | | |
| 3.4.2. Impactul asupra mediului concurențial și domeniului ajutoarelor de stat | | Proiectul de act normativ nu se referă la acest subiect. | | | | | | |
| 3.5. Impactul asupra mediului de afaceri | | Proiectul de act normativ nu se referă la acest subiect. | | | | | | |
| 3.6. Impactul asupra mediului înconjurător | | Agenția pentru Protectia Mediului Constanța a emis Decizia Etapei de Încadrare nr. 469/06.11.2024 în care se precizează că proiectul “Construire baza de tratament cu bazine terapeutice și spații conexe medicale pentru maximizarea potențialului sanogenetic al apei nămolului sapropelic de Techirghiol – BALNEOTECHIRGHIOL – extindere Sanatoriu Balnear și de Recuperare Techirghiol” nu se supune evaluării impactului asupra mediului. | | | | | | |
| 3.7. Evaluarea costurilor și beneficiilor din perspectiva inovării și digitalizării | | Proiectul de act normativ nu se referă la acest subiect. | | | | | | |
| 3.8. Evaluarea costurilor și beneficiilor din prespectiva dezvoltării durabile | | Proiectul de act normativ nu se referă la acest subiect | | | | | | |
| 3.9. Alte informaţii | | Nu au fost identificate | | | | | | |
| Secţiunea a 4-a.  Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani) inclusiv informații cu privire la cheltuieli și venituri  - mii lei - | | | | | | | |
| Indicatori | | An curent | Următorii 4 ani | | | | Media pe 5 ani |
| 1 | | 2 | 3 | 4 | 5 | 6 | 7 |
| 4.1.Modificări ale veniturilor bugetare, plus/minus, din care: | |  |  |  |  |  |  |
| 1. *buget de stat*, din acesta: | |  |  |  |  |  |  |
| 1. impozit pe profit | |  |  |  |  |  |  |
| 1. impozit pe venit | |  |  |  |  |  |  |
| 1. *bugete locale*: | |  |  |  |  |  |  |
| 1. impozit pe profit | |  |  |  |  |  |  |
| 1. *bugetul asigurărilor sociale de stat* | |  |  |  |  |  |  |
| 1. contribuții de asigurări | |  |  |  |  |  |  |
| 1. *alte tipuri de venituri* | |  |  |  |  |  |  |
| 4.2.Modificări ale cheltuielilor bugetare, plus/minus, din care: | |  |  |  |  |  |  |
| 1. *buget de stat*, din acesta: | |  |  |  |  |  |  |
| 1. cheltuieli de personal | |  |  |  |  |  |  |
| (ii) bunuri și servicii | |  |  |  |  |  |  |
| 1. *bugete locale* | |  |  |  |  |  |  |
| (i) cheltuieli de personal | |  |  |  |  |  |  |
| (ii) bunuri și servicii | |  |  |  |  |  |  |
| 1. *bugetul asigurărilor sociale de stat:* | |  |  |  |  |  |  |
| 1. cheltuieli de personal | |  |  |  |  |  |  |
| (ii) bunuri și servicii | |  |  |  |  |  |  |
| 1. *alte tipuri de cheltuieli* | |  |  |  |  |  |  |
| 4.3. Impact financiar, plus/minus, din care: | |  |  |  |  |  |  |
| 1. buget de stat | |  |  |  |  |  |  |
| 1. bugete locale | |  |  |  |  |  |  |
| 4.4 Propuneri pentru acoperirea creșterii cheltuielilor bugetare | |  |  |  |  |  |  |
| 4.5. Propuneri pentru a compensa reducerea veniturilor bugetare | |  |  |  |  |  |  |
| 4.6. Calcule detaliate privind fundamentarea modificărilor veniturilor și/sau cheltuielilor bugetare | |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fișa financiară prevăzută la art.15 din Legea nr.500/2002 privind finanțele publice, cu modificările și completările ulterioare însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară | | Nu este cazul |  |  |  |  |  |
| 4.8. Alte informații | | Finanțarea obiectivului de investiții se realizează de la bugetul de stat prin bugetul Ministerului Sănătății în limita sumelor aprobate anual cu această destinaţie, precum şi din alte surse legal constituite, conform programelor de investiţii publice aprobate potrivit legii. | | | | | |

|  |  |
| --- | --- |
| Secţiunea a 5-a  Efectele proiectului de act normativ asupra legislaţiei în vigoare | |
| 5.1.Măsuri normative necesare pentru aplicarea prevederilor proiectului de act normativ: | Proiectul de act normativ nu se referă la acest subiect |
| 5.2. Impactul asupra legislaţiei în domeniul achiziţiilor publice | Proiectul de act normativ nu se referă la acest subiect |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE) | Proiectul de act normativ nu se referă la acest subiect |
| 5.3.1. Măsuri normative necesare transpunerii directivelor UE | Proiectul de act normativ nu se referă la acest subiect |
| 5.3.2. Măsuri normative necesare aplicării actelor legislative UE | Proiectul de act normativ nu se referă la acest subiect |
| 5. 4. Hotărâri ale Curții de Justiție a Uniunii Europene | Proiectul de act normativ nu se referă la acest subiect |
| 5.5. Alte acte normative și/sau documente internaționale din care decurg angajamente asumate | Proiectul de act normativ nu se referă la acest subiect |
| 5.6.Alte informaţii | Nu au fost identificate |

|  |  |
| --- | --- |
| Secţiunea a 6-a  Consultările efectuate în vederea elaborării proiectului de act normativ | |
| 6.1.Informaţii privind neaplicarea procedurii de participare la elaborarea actelor normative | Nu au fost identificate |
| 6.2. Informații privind procesul de consultare cu organizații neguvernamentale, institute de cercetare și alte organisme implicate | Nu au fost identificate |
| 6.3. Informații despre consultările organizate cu autorităţile administraţiei publice locale, | Nu au fost identificate |
| 6.4. Informații privind punctele de vedere/opinii emise de organisme consultative constituite prin acte normative | Nu au fost identificate |
| 6.5.Informaţii privind avizarea de către:  a)Consiliul Legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | Nu au fost identificate |
| 6.6.Alte informaţii | Proiectul a fost prezentat în Consiliul Interministerial de Avizare Lucrări Publice de Interes Național și Locuințe și a fost emis Avizul cu nr. 86 din 10.12.2024. |

|  |  |
| --- | --- |
| Secţiunea a 7-a  Activități de informare publică privind elaborarea şi implementarea proiectului de act normativ | |
| 7.1.Informarea societății civile cu privire la necesitatea elaborării proiectului de act normativ | Au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561/2009, precum și demersurile prevăzute de Legea nr. 52/2003 privind transparența decizională în administrația publică, republicată. Prezentul proiect de act normativ a fost postat pe site-ul Ministerului Sănătății. |
| 7.2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţeanului sau diversităţii biologice | Agenția pentru Protectia Mediului Constanța a emis Decizia Etapei de Încadrare nr. 469/06.11.2024 în care se precizează că proiectul “Construire baza de tratament cu bazine terapeutice și spații conexe medicale pentru maximizarea potențialului sanogenetic al apei nămolului sapropelic de Techirghiol – BALNEOTECHIRGHIOL – extindere Sanatoriu Balnear și de Recuperare Techirghiol” nu se supune evaluării impactului asupra mediului. |
|  |  |

|  |  |
| --- | --- |
| Secţiunea a 8-a.  Măsuri privind implementarea, monitorizarea și  evaluarea proiectului de act normativ | |
| 8.1.Măsuri de punere în aplicare a proiectului de act normativ | Nu au fost identificate |
| 8.2.Alte informaţii | Nu au fost identificate |

Pentru considerentele de mai sus, am elaborat prezentul proiect de Hotărâre a Guvernului

pentru aprobarea indicatorilor tehnico-economici ai obiectivului de investiții “Construire baza de tratament cu bazine terapeutice și spații conexe medicale pentru maximizarea potențialului sanogenetic al apei nămolului sapropelic de Techirghiol – BALNEOTECHIRGHIOL – extindere Sanatoriu Balnear și de Recuperare Techirghiol”, proiect care, în forma prezentată, a fost avizat de ministerele interesate și pe care îl supunem spre aprobare.

MINISTRUL SĂNĂTĂȚII

PROF. UNIV. DR. ALEXANDRU RAFILA

Avizăm favorabil:

VICEPRIM - MINISTRU

MARIAN NEACȘU

|  |
| --- |
| MINISTRUL DEZVOLTĂRII, LUCRĂRILOR  PUBLICE ȘI ADMINISTRAȚIEI, INTERIMAR  MARCEL – IOAN BOLOȘ |

MINISTRUL FINANȚELOR

MARCEL – IOAN BOLOȘ